[{"text_idx": "#000004", "text": "Azterketak mundu osoko 109 hiri sailkatzen ditu, bertako biztanleek bi oinarri hauek nola hautematen dituzten kontuan hartuta: batetik, hiriko egiturak, bertan dauden azpiegiturak, alegia; bestetik, teknologia, herritarrek eskura dituzten hornidura eta zerbitzu teknologikoak, hain zuzen. Bietan, osasun-, segurtasun-, mugikortasun-, hezkuntza- eta gobernantza-zerbitzuak eskuratzeko aukera aztertzen da."}, {"text_idx": "#000005", "text": "Bilbo Madril eta Bartzelona hiri handien aurretik dago rankinean (horiek 45. eta 49. postuetan daude, hurrenez hurren), bereziki nabarmenduta bertako garraio publikoagatik, jarduera soziokulturalengatik, zerbitzu medikoengatik, birziklapen-zerbitzuengatik eta hezkuntza ona jasotzeko ahalmenagatik, besteak beste."}, {"text_idx": "#000006", "text": "Bigarren urtez jarraian, Singapur izendatu dute munduko hiririk adimendunena; ondoren, Helsinki eta Zurich; eta laugarren eta bosgarren postuetan, Auckland eta Oslo daude."}]